o
DEREK PRINCE Millaisena näet ruumiisi?
Osa 3
Derek Princen katsaus kehoon ja terveyteen perustuu Raamattuun. Neuvottele lääkärisi kanssa ennen kuin aloitat minkäänlaista laihdutusohjelmaa.
Sisätautispesialistit puhuvat amerikkalaisina amerikkalaisille:
"Me olemme runsauden kansakunta.
Tavallinen amerikkalainen on liikalihava ja liikkuu liian vähän.
Elämämme pyörii TV:n ympärillä ja TV:tä katsellessa me syömme."
Tämä pitää valitettavasti paikkansa myös tunnustavien kristittyjen parissa.
Emme suuntaa elämäämme Raamattuun ja rukoukseen
vaan päivän tärkeimmät tunnit kuluvat TV:n katseluun.
Eräässä tuoreessa artikkelissa sanotaan, että helppo tapa
pudottaa painoa on vähentää TV:n katselua tuntiin päivässä.
Ihmiset syövät itsensä ähkyiksi sen sijaan että tyydyttäisivät nälkäänsä.
Syömme suurimman aterian illalla,
jolloin kaloritarpeemme on pienimmillään.
Tässä ruokavalio-ohjeita amerikkalaisille (ja suomalaisille):
Syö monipuolisesti. Pidä paino kurissa.
Syö vähärasvaista ruokaa, vältä tyydytettyä rasvaa ja kolesterolia.
Syö paljon kasviksia, hedelmiä ja viljatuotteita.
Käytä sokeria kohtuullisesti.
Käytä suolaa ja natriumia kohtuullisesti.
Jos käytät alkoholia, muista kohtuus.
Tiedot olivat peräisin maatalous- ja terveysministeriöstä.
Seuraavaksi käytämme piirtoheitintä.
Tämä kuva esittää ravintopyramidia.
Käytän laserosoitinta.
Näette, että pyramidin perustuksena on leipä, viljatuotteet, riisi ja pasta.
Näitä meidän tulisi popsia 6-11 kertaa päivässä.
Pyramidin toinen osa on jaettu kahtia.
Vasemmalla ovat kasvikset, kolme kertaa päivässä,
ja oikealla hedelmät. Ravintomme perusainekset tulisi olla
leipä, pasta, viljatuotteet ja riisi ja seuraavaksi kasvikset ja hedelmät.
Seuraavan portaan vasemmalla ovat maito, jogurtti ja juusto
ja oikealla liha, kana, ja kala.
Pyramidin pienenä huippuna ovat makeiset ja rasvat.
Mahtaako jonkun ravintopyramidi seistä alassuin?
Panoksena on elämäsi.
Toivon, että suhtaudutte tähän vakavasti.
En välitä tippaakaan naureskelustanne
Täällä on joitakin, jotka joko elävät tai kuolevat lähivuosina
riippuen siitä miten suhtaudutte esittämiini ravintoasioihin.
Toivottavasti rakastatte minua. Minä rakastan teitä.
Siksi kerroin teille tämän.
Nyt siirrymme toiseen aiheeseen. Kiitos paljon.
En ollut puhunut ravinnosta koskaan aikaisemmin.
Puhun nyt vanhempien vastuusta.
Mainitsin jo, että äidin vastuulla on opettaa perheensä syömään oikein.
Rohkaisen teitä myös liikkumaan.
Vanhemmat, näyttäkää tässäkin esimerkkiä.
Kysyn teiltä: Hoidatteko autoanne ja taloanne paremmin kuin kehoanne?
Tiedättekö enemmän auton ja talon ylläpidosta kuin
oman kehon huolehtimisesta? Käytättekö enemmän aikaa ja vaivaa
autonne tai kotinne huoltoon kuin oman kehon kuntoon?
Jos autonne kuluu loppuun, mikä ennen pitkää tapahtuu,
niin uusia on saatavilla. Jos talo palaa poroksi,
on mahdollista rakentaa uusi, mutta jos keho repsahtaa, niin
uutta ei saa tilalle. Näin on.
Laihduttaminen ei ole parannuskeino. Muistakaa se.
Voitte kokeilla 15 eri laihdutusmenetelmää ja
olette lopulta huonommassa kunnossa kuin alussa.
On vain yksi oikea lääke: elintapojen muutos.
Kuulitteko? Muuttakaa elintapojanne.
Kysyn vielä: Ovatko ruokakauppiaat
enemmän kiinnostuneita terveydestänne kuin rahasta?
He eivät niinkään ajattele teidän parastanne vaan sitä,
miten saada rahat teiltä pois.
Jotkut kauppiaat toimivat eettisesti, jotkut ovat häikäilemättömiä.
He tekevät kaikkensa saadakseen teidät
käyttämään enemmän rahaa ruokaan.
Mainoksetkin ovat mukana tässä juonessa.
Esittämäni asiantuntijoiden laatima ravintopyramidi
oli pannassa kolme kuukautta. Sitä ei saanut julkistaa,
koska lihateollisuus lobbasi voimakkaasti sitä vastaan.
Olivatko he huolissaan terveydestänne vai rahasta?
Lopulta hallitus päätti, että ravintopyramidi tulee julkaista.
Kansan tulee tietää totuus.
Kerron teille todistuksena oman kokemukseni.
1986 olimme Ruthin kanssa lomalla Itävallassa.
Hotellimme ruoka oli oikein hyvää.
Kerran lautasella oli iso pala kunnolla paistettua kalaa ja
ranskalaisia ja joimme vahvaa kahvia, jossa käytimme kermaa ja
varsinkin minä otin jälkiruuaksi jäätelöä.
Kun katsoimme kalapalaa ja kaikkea rasvaa lautasella,
me sanoimme, että tämä ei ole meille hyväksi.
Päätimme päivittäin rukoilla näin: "Auta meitä syömään viisaasti."
Emme aavistaneet rukouksen seurauksia, mutta
se on muuttanut elämäntyylimme. Se ei tapahtunut heti vaan vähitellen.
1991 minun piti viettää sapattivuosi Havaijilla Ruthin kanssa,
mutta se oli kaikkea muuta kuin lepoa.
Sairastuin vakavaan sydäntulehdukseen,
joka johtaa tavallisesti kuolemaan.
Ennen antibiootteja siihen ei ollut parannuskeinoa.
Jumala oli minulle armollinen. Olin sairaalassa 17 päivää
ja sain antibiootteja suonensisäisesti. Tässä olen yhä.
Kiitos Jumalalle lääkäreistä ja hoitajista!
Päivää ennen joutumistani sairaalaan olin valveilla klo 2
ja aloin puhua Herralle: "Herra, olen julistanut paranemista,
uskon paranemiseen ja olen itsekin parantunut
ja olen nähnyt monien paranevan. Miksi minä en parane?"
On vaikea kuvailla mitä tapahtui, mutta tuntui siltä kuin
Jeesus haastattelisi minua. En nähnyt Häntä.
Tuntui kuin olisin ollut Jeesuksen tuomioistuimen edessä.
Lempeästi ilman syyttävää sävyä
Hän näytti miten olin elänyt siihen mennessä.
Näin pikkukohtauksia elämästäni. Useimmat niistä olivat ravintoloista.
Joku on sanonut, että jos haluat kaupungin parhaaseen ravintolaan,
kysy saarnamieheltä. Se on terävä huomio.
Jeesus ei tuominnut minua vaan Hän näytti miten olin elänyt.
Minähän olen kohtalaisen hyvä saarnaaja
muidenkin saarnaajien ja seurakuntien mielestä.
Eräs henkilö antoi minulle kuitenkin reput: Jeesus.
Mieleen tulee Paavali, joka sanoi: "Ettei minua lopulta hylättäisi".
Olisin voinut kuolla siihen sairauteen. Ymmärtääkseni en olisi ollut
kadotettu sielu, mutta olisin ollut diskattu saarnaaja.
Hyvät saarnaajaystäväni, olkaapa tarkkoja.
Jos Paavali lopulta hylättäisiin, niin eikö sinunkin voisi käydä niin?
Paavali sanoi, että hänet saatettaisiin hylätä siksi,
ettei hän ollut hallinnut ruumistaan.
Nyt kysyt, että veli Prince, mitä teit väärin?
En ollut kuuliainen Raamatulle.
Kyse ei ollut siitä mitä tein väärin vaan siitä mitä en tehnyt.
Viittaan Kol 3:2:een:
Kol. 3:2
"Ajatelkaa sitä mikä on ylhäällä, älkää sitä mikä on maan päällä."
Minä saarnasin ja julistin ahkerasti, mutta myönnän, että
ajatukseni pyörivät paljolti maallisissa, kuten asunto,
ruoka ja kaikenlaiset maalliset asiat.
Olin jotenkin kadottanut näyn iäisyydestä.
Sanon tämän kokemuksesta.
Jeesus sai minut vakuuttuneeksi tästä.
Sitten tein u-käännöksen. Jälkeenpäin ajatellen olin kuin
autoilija, joka pysäytettiin juuri ennen syöksyä jyrkänteeltä alas.
Kun minut pysäytettiin, tein u-käännöksen ja
aloin ajaa päinvastaiseen suuntaan.
U-käännös on parhaita kuvauksia parannuksenteosta.
Olet matkannut yhteen suuntaan ja sitten käännyt ympäri
ja jatkat päinvastaiseen suuntaan.
On toinen Raamatun kohta, johon viittaan: 1 Kor 15:19.
Olin helluntailainen jo ennen kuin useimmat teistä olivat syntyneet.
En osannut olla muuta kuin helluntailainen
kunnes minusta tuli karismaattinen.
Sinua kunnioitetaan enemmän, mutta eipä se juuri muuta merkitse.
En koe olevani erityisen kunnianarvoisa.
Vaikka olemme helluntailaisia tai karismaattisia,
monet meistä eivät elä tavoitteena iäisyys.
Puuhaamme kaikkea maallista.
Luen Paavalin sanat, jotka sopivat meistä useimpiin.
1 Kor 15:19:
"Jos olemme panneet toivomme Kristukseen vain tämän elämän ajaksi,
olemme säälittävimpiä kaikista ihmisistä."
Jos odotamme Jumalalta, että pelastus on tässä elämässä,
jos mielenkiintomme on tässä elämässä,
jos kannamme huolta vain tästä elämästä,
niin Paavalin mukaan olemme säälittävimpiä kaikista ihmisistä.
Näin voi helposti käydä.
Monet meistä helluntailaisista ja karsimaatikoista ovat säälittäviä.
Olemme niin ylpeitä kielilläpuhumisesta,
kirkossa tanssimisesta ja muusta sen sellaisesta.
Olen ollut mukana tässä kaikessa ja kannatan sitä,
mutta se ei muuta hengellistä tilaamme.
Kerroin jo, että 1986 aloimme rukoilla:
"Auta meitä syömään viisaasti".
Emme aavistaneet mihin astuimme.
Maailmamme muuttui, mutta ei hetkessä.
1987 kolesterolini oli 280.
Ne, jotka tietävät jotain kolesterolista,
yli 200:n lukemat ovat vaarallisia. Mielestäni edes 200 ei turvallinen.
Lääkäri kysyi: "Haluatko ruokavalion vai lääkettä?"
Valitsin ruokavalion.
Sain ravitsemusneuvoja, mikä auttoi jonkin verran,
mutta tein päätökseni itse ja Ruthin kanssa.
Viime vuonna kolesterolini oli vain 140.
Arvo laski 50 prosenttia.
Nyt sanot, että Jumala olisi voinut hoitaa arvot kuntoon.
Totta, mutta Hän ei tehnyt sitä ennen kuin tein itse asialle jotain.
Jumala sanoo: "Jos sinä teet tämän, niin Minä teen tuon."
Ellet tee tätä Jumalakaan ei tee tuota.
Jotkut meistä ovat vain laiskoja.
Korostan, että olen kiitollinen lääkäreille.
Jotkut lääkärit ovat tunnontarkempia kuin jotkut julistajat. Kerron miksi.
Ei siksi, että julistajat olisivat pahoja.
Se johtuu siitä, että lääkäri kokee saaneensa vastauksen,
mutta monesti julistaja ei. Tiedän liikaa julistajista.
Olen itse julistanut yli 50 vuotta. Johdatan teidät alan saloihin.
Mitä meidän tulee kristittyinä tehdä?
Tässä yksinkertainen ja maanläheinen vastaus.
Palaamme Rom 12:een.
Osaan sen ulkoa, mutta luen sen nyt.
Rom 12:1:
"Jumalan armahtavaan laupeuteen vedoten
Paavali puhuu syvästi huolestuneena.
Kehotan teitä
hän pyytää oikein polvillaan, että tehkää jotain
Jumalan armahtavaan laupeuteen vedoten, veljet:
Antakaa koko elämänne pyhäksi ja eläväksi, Jumalalle mieluisaksi uhriksi.
Näin te palvelette Jumalaa järjellisellä tavalla."
Sen jälkeen kun olemme ymmärtäneet
evankeliumin ja sen sanoman, Jumala pyytää meitä
antamaan ruumiimme eläväksi uhriksi.
Anna kehosi Jumalalle. Vie se Jumalan alttarille.
Sen jälkeen kehosi ei enää kuulu sinulle vaan Jumalalle.
Sinä elät ruumiissasi. Pidät siitä huolta.
Olet vastuussa elämäsi lopussa siitä miten olet kohdellut ruumistasi,
joka on Jumalan temppeli.
Sitten Paavali sanoo jotain, mikä on hyvin tärkeää
painaa mieleen, Rom 8:11.
Suurin fyysiseen terveyteen vaikuttava tekijä on Pyhä Henki.
"Jos siis teissä asuu Jumalan Henki,
Hänen, joka herätti Jeesuksen kuolleista,
niin Hän, joka Herätti Kristuksen kuolleista,
on tekevä eläviksi myös teidän kuolevaiset ruumiinne
teissä asuvan Henkensä voimalla."
Suurin vaikuttaja terveessä ruumiissa on Pyhä Henki.
Hän voi korjata monia puutteitamme,
mitä Hän teissä parhaillaan tekeekin.
Mutta rajansa kaikella. Katsotaan Gal 5:16-17
Gal 5:16-17
"Tarkoitan tätä: antakaa Hengen ohjata elämäänne,
niin ette toteuta lihanne, oman itsekkään luontonne haluja.
Pyhä Henki voi vaikuttaa siihen, ettemme joudu
lihallisten himojen valtaan,
mutta seuraavassa jakeessa on varoitus.
Liha haluaa toista kuin Henki, Henki toista kuin liha.
Ne sotivat toisiaan vastaan, ja siksi te ette tee mitä tahtoisitte."
Sisällämme on siis kaksi voimaa.
Jos olet Hengellä täyttynyt kristitty, sinussa on Pyhä Henki,
mutta sinussa on myös liha, vanha lihallinen luontosi.
Ne sotivat toisiaan vastaan.
Aina kun annat Pyhän Hengen vaikuttaa, liha väistyy.
Mutta kun annat lihalle vallan, Pyhä Henki väistyy.
Nämä sotivat keskenään.
Jos olet lihalle mieliksi, loukkaat Pyhää Henkeä.
Sanot Pyhälle Hengelle: "Olet kyllä olemassa ja olet tärkeä,
mutta haluan toimia mieleni mukaan."
Et voi olla kahtiajakautunut. Päätös on sinun.
Olen sanonut sanottavani. Lienee reilua antaa teille tilaisuus
reagoida siihen mitä olen puhunut, jos haluatte.
En painosta teitä.
Piirtoheitinkalvolla on kirjaluettelo.
En tunne kirjojen tekijöitä henkilökohtaisesti
enkä mainosta kirjoja kaupallisessa mielessä,
mutta nämä kirjat ovat auttaneet meitä.
Oletteko koskaan antaneet ruumistanne
eläväksi uhriksi Jeesukselle?
Tai jos olet tehnyt niin aiemmin, mutta olet lipsunut päätöksestäsi
ja haluat antaa ruumiisi uhriksi uudelleen nyt,
niin odottakaamme Jumalan läsnäoloa muutama minuutti.
Ajatelkaa asiaa.
Sanon teille: tämä on elämän ja kuoleman kysymys.
Tämä ei ole uskonnollista leikkiä.
Elämäsi saattaa olla pelissä tulevien vuosien aikana.
Joko elät tai kuolet sen mukaan miten kohtelet ruumistasi.
Ymmärrätkö?
Rukoilen kaikkien puolesta.
Herra, rukoilen näiden rakkaiden ihmisten puolesta,
että Sinä panisit heihin sen totuuden, jota olen täällä julistanut.
Se on vieras asia. Siitä ei juuri puhuta seurakunnassa,
mutta asia on elintärkeä.
Kyseessä on rakastamiesi ihmisten hyvinvointi.
Herra, anna armosi niille, jotka ovat tekemässä ratkaisua
antaa koko sydämestään ruumiinsa Sinun alttarillesi.
Jos et ole ennen tehnyt tätä päätöstä ja aiot tehdä sen nyt,
varoitan, että kun olet antanut ruumiisi alttarille,
se ei ole enää sinun ja Jumala voi lähettää ruumiisi minne tahansa.
Hän voi lähettää sinut Kiinaan, sillä ruumiisi on Hänen, ei sinun.
Hän saattaa antaa sinulle työn, josta et pidä, mutta
ruumiisi on Hänen, ei sinun.
Jos toimit julistukseni mukaan ja todella päätät antaa ruumiisi
Jumalan alttarille, pyydän sinua nousemaan ylös missä oletkin.
Älä tee sitä jos et ole vielä käsitellyt päätöstäsi.
Iloitsen teistä monista, jotka nousitte seisomaan.
Iloitsen myös niistä, jotka jäivät istumaan.
Iloitsen siitä, että suhtaudutte asiaan vakavasti,
koska kyseessä on vakava päätös.
Teitä on seisomassa niin paljon, etten voi kutsua teitä eteen.
Geoff, missä olet? Haluan aina, että pastori on kanssani.
Nämä ovat sinun lampaitasi, joista jotkut ovat
laiduntaneet kielletyllä laitumella. Johdatan teidät rukoukseen.
Sanokaa perässäni. Herra Jeesus Kristus,
uskon, että Sinä olet Jumalan Poika ja ainoa tie Jumalan luo.
Uskon, että Sinä kuolit ristillä syntieni tähden ja nousit kuolleista.
Sen valossa, mitä kuulin täällä, olen päättänyt antaa ruumiini Sinulle
ja tuon sen sinun alttarillesi, Herra Jeesus.
Teen sen näin sanoen: Annan ruumiini Sinulle.
Ymmärrän, että tästä lähtien olen vain ruumiini renki.
Olen vastuussa siitä, miten hoidan ruumistani,
mutta riipun Sinun armossasi.
Jos olen vakavissani ja teen näin täydestä sydämestäni,
niin Sinä annat armosi tehdä tämä lupaus, Herra Jeesus.
Annan itseni Sinulle, Herrani ja Vapahtajani.
Luotan siihen, että autat minua tässä.
Jeesuksen nimessä.
Jumala siunatkoon teitä.
Jos haluat tilata Derek Princen opetuksia, -
ota yhteyttä ja pyydä tuoteluetteloamme.
Yhteystietomme näkyvät ruudussa.
Suomennos: Kai Mäkelä